قوزیی قیبریس تورک جمهوریتی گونئی قیبریس روم ایجماسی‌نین آدانین اورتاق صاحبی اولان قیبریس-‌لی تورک‌لرین اساس حاق‌لارینی سایمازدان گله‌رک یونانیستان و اردن ایله ساغلیق، تحصیل و تاریم دا داخیل اولماقلا انرژی ساحه‌سینده امکداش‌لیق موقاویله‌سی ایمضالاماسی‌نین قبول ائدیله بیلمه‌یه‌جگینی بیلدیردی.
قوزیی قیبریس تورک جمهوریتی خاریجی ایشلر ناظرلیگی‌نین آچیقلاماسیندا دئییلیب: "روم ایجماسی‌نین آدادا و بؤلگه‌ده گرگین‌لیگی آرتیرا‌جاق آدیم‌لار آتماسی "سون درجه تهلوکه‌لی‌دیر".
روم ایداره‌سی‌نین ژانویه نین 28-ده کئچیریله‌جک پرزیدنت سئچیمی عرفه سینده اؤز موضعینی گوجلندیرمگی مقصد گؤتورن، آنجاق آدا و بؤلگه اوچون جدی ریسک‌لری اولا بیله‌جک اتفاق آختاریش‌لاری چرچیوه‌سینده اؤتن گون کئچیریلن اوچ طرف‌لی ذیروه ییغینجاغی قیبریس روم طرفی‌نین قیبریس-‌لی تورک‌لر باخیمین‌دان حیاتی اهمیتی اولان موضوع لاردا بئله اونلارلا هئچ بیر علاقه ساخلاماغا یاخود مصلحت‌لشمه‌یه نیتی اولمادیغینی بیر داها ثبوتا یئتیردی.
روم رهبرلیگی یونانیستان ایله ایمضالاما مرحله‌سینده اولدوغو آنلاشیلان دنیزلرده صلاحیت ساحه‌لرینی محدود ائتمه سازیشی موضوع سوندا قیسریس-‌لی تورک‌لرین موجودلوغونو هئچه سایان یاناشماسی قبول ائدیلمزدیر. بو چرچیوه‌ده قبول ائدیلن قرارلارین قیبریس تورک طرفی اوزرینده هئچ بیر اعتباری اولمایاجاغینی اعلان ائتمک ایستییریک. آدانین اطرافین‌داکی دنیز صلاحیتی ساحه‌لری‌نین ساده‌جه کیبریس روم طرفی‌نین لئهینه محدود ائدیله بیلمه‌یه‌جگینی، چونکی بو آدانین یئگانه صاحبی‌نین اونلار اولمادیغینی خاطیرلاتماق ایستییریک”.
آچیقلامادا او دا وورغولانیب کی، قیبریس روم طرفی‌نین بیر طرف‌دن موذاکیره‌لره داوام ائتمک ایستدیگینی بیلدیردیکده، دیگر طرف‌دن (1950-جی ایلدن بری‌دیر حیاتا کئچیریلن) Enosis (قیبریس-ین یونانیستانا الحاقی) رفرندومونون مکتب‌لرده یاد ائدیلمه‌سی باره‌دکی قرارینی حیاتا کئچیرمک اوچون بیانات یایماسی جدی ضدیت تشکیل ائدیر. قارشیدا باریش و ثابیتلیگین تامین ائدیلمه‌سی روحو ایچینده موذاکیره ائتمه‌یه نیت‌لی طرف اولمادیغی و آدانین گوئنی ینده بؤلگه ثابت‌لیگینه ده حؤرمتله یاناشمایان منتیقین اولدوغو آیدین‌دیر. وضعیت بئله اولدوقدا قیبریس روم طرفی‌نین تک طرف‌لی تشببوسونون قوزیی قیبریس تورک جمهوریتی طرفین‌دن قبول ائدیلمه‌یه‌جگی، مووافیق آددیم‌لار آتماق‌دان ایمتینا ائتمه‌یه‌جگی و آنا وطن تورکیه ایله بیرلیکده گله‌جه‌یه دایر فیکیر موبادیله‌سی‌نین سرعت‌لی شکیلده داوام ائتدییلجگی بیر داها وورغولانیر.
